               EUROPSKA KOMISIJA
            Bruxelles, 29.5.2018.
            COM(2018) 351 final
            2018/0182(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u Regionalnom upravljačkom odboru uspostavljenom na temelju Ugovora o osnivanju Prometne zajednice

               OBRAZLOŽENJE

               1.PREDMET PRIJEDLOGA

               Ovaj se prijedlog odnosi na odluku o utvrđivanju stajališta koje treba zauzeti u ime Europske unije u Regionalnom upravljačkom odboru uspostavljenom na temelju Ugovora o osnivanju Prometne zajednice („Ugovor”) u pogledu predviđene odluke Regionalnog upravljačkog odbora o donošenju svojeg poslovnika.

               2.KONTEKST PRIJEDLOGA

               2.1.Ugovor o osnivanju Prometne zajednice

               Nakon potpisivanja Ugovor se primjenjuje privremeno u skladu s njegovim člankom 41. stavkom 3. Kad je riječ o Uniji, privremena primjena predviđena je Odlukom Vijeća o potpisivanju, u ime Europske unije, i privremenoj primjeni Ugovora o osnivanju Prometne zajednice
                  1
               .

               Europska unija stranka je Ugovora.

               2.2.Regionalni upravljački odbor

                  Regionalni upravljački odbor uspostavljen je člankom 24. Ugovora i zadužen je za upravljanje Ugovorom i njegovu ispravnu primjenu. U tu će svrhu davati preporuke i donositi odluke u slučajevima koji su predviđeni Ugovorom. Konkretno, Regionalni upravljački odbor:

               (a)priprema rad Vijeća ministara;

               (b)odlučuje o uspostavi tehničkih odbora;

               (c)daje preporuke i donosi odluke u sladu s Ugovorom;

               (d)kad je riječ o novodonesenim aktima EU-a, poduzima odgovarajuće radnje, konkretno revidira Prilog I. Ugovora;

               (e)nakon savjetovanja s Vijećem ministara imenuje direktora Stalnog tajništva;

               (f)može imenovati jednog zamjenika direktora Stalnog tajništva ili više njih;

               (g)utvrđuje pravila Stalnog tajništva;

               (h)može odlukom preispitati razinu proračunskih doprinosa;

               (i)donosi godišnji proračun Ugovora;

               (j)donosi odluku o postupku izvršenja proračuna, iskazivanja računa i njihova revidiranja te inspekcijskog nadzora;

               (k)donosi odluke u slučaju sporova među ugovornim strankama;

               (l)donosi opća načela kad je riječ o pristupu dokumentima koje drže tijela uspostavljena Ugovorom ili uspostavljena u okviru Ugovora;

               (m)donosi godišnja izvješća o provedbi sveobuhvatne mreže na uvid Vijeću ministara;

               (n)kad je riječ o određenim aktima Unije, utvrđuje rokove i načine prenošenja u strankama iz jugoistočne Europe.

                  Regionalni upravljački odbor sastoji se od jednog predstavnika i jednog zamjenika predstavnika svake ugovorne stranke. Sve države članice EU-a mogu sudjelovati kao promatrači. Regionalni upravljački odbor djeluje jednoglasno.

               2.3.Predviđeni akt Regionalnog upravljačkog odbora

                  Nacrt odluke odnosi se na donošenje poslovnika Regionalnog upravljačkog odbora u skladu s člankom 24. stavkom 5. Ugovora. Nacrt poslovnika obuhvaća, među ostalim, sudjelovanje na sastancima Regionalnog upravljačkog odbora, predsjedavanje Regionalnim upravljačkim odborom, pripremu sastanaka Regionalnog upravljačkog odbora i postupovna pravila koja se odnose na te sastanke, postupke koji se odnose na djelovanja koja poduzima Regionalni upravljački odbor, objavljivanje informacija te niz završnih odredaba. Kako se u njegovu nacrtu predlaže, poslovnik će stupiti na snagu na dan donošenja. Odluka o donošenju poslovnika Regionalnog upravljačkog odbora bit će neophodna za pravovremenu provedbu Ugovora.

                  Predviđena odluka postat će pravno obvezujuća za stranke na temelju članka 24. stavka 5. Ugovora.

               3.STAJALIŠTE KOJE TREBA ZAUZETI U IME UNIJE

               Kako bi se osigurali odgovarajuće izvršavanje i provedba zadataka Regionalnog upravljačkog odbora u skladu s Ugovorom, nužno je da Regionalni upravljački odbor donese poslovnik u skladu s člankom 24. stavkom 5. Ugovora. Budući da je Unija stranka Ugovora, potrebno je stajalište Unije.

               U tom kontekstu treba podsjetiti da je Ugovor element koji bi trebao ojačati regionalnu suradnju na zapadnom Balkanu, kako je pobliže objašnjeno u Komisijinom prijedlogu odluke Vijeća o potpisivanju Ugovora [COM(2017) 324 final, podnaslov „Opći kontekst”].

               4.PRAVNA OSNOVA

               4.1.Postupovna pravna osnova

               4.1.1. Načela

                  Člankom 218. stavkom 9. Ugovora o funkcioniranju Europske unije (UFEU) predviđeno je da Vijeće donosi odluke kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

                  Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali im je namjena da „presudno utječu na sadržaj propisa koje donese zakonodavac Unije”
                     2
                  .

               4.1.2. Primjena u ovom slučaju

               Regionalni upravljački odbor tijelo je osnovano na temelju sporazuma, odnosno Ugovora.

               Akt koji Regionalni upravljački odbor treba donijeti akt je koji proizvodi pravne učinke. Regionalni upravljački odbor ovlašten je donijeti svoj poslovnik u skladu s člankom 24. stavkom 5. Ugovora. Po svojoj prirodi i u skladu s međunarodnim pravom kojim su uređena pitanja koja se odnose na Regionalni upravljački odbor, taj poslovnik sadržava elemente koji su pravno obvezujući za članove Regionalnog upravljačkog odbora pa stoga i za predstavnika Unije. Stoga se mora smatrati da proizvodi pravne učinke.

               Predviđenim aktom ne dopunjuje se niti mijenja institucionalni okvir Ugovora.

               Stoga je postupovna pravna osnova predložene odluke članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, to jest onoj koju zahtijeva glavni ili prevladavajući cilj ili element.

               U pogledu predviđenog akta kojim se istovremeno želi postići više ciljeva ili koji ima više elemenata, koji su međusobno neodvojivo povezani, a pri čemu nijedan nije sporedan u odnosu na druge, materijalna pravna osnova odluke na temelju članka 218. stavka 9. UFEU-a iznimno će morati uključivati različite odgovarajuće pravne osnove.

               4.2.2.Primjena u ovom slučaju

               Predviđeni je akt nužan za pravilno funkcioniranje Ugovora. Ugovor pak ima ciljeve i elemente u područjima cestovnog i željezničkog prometa te prometa unutarnjim plovnim putovima, što su vrste obuhvaćene člankom 91. UFEU-a, kao i u području pomorskog prometa, vrste obuhvaćene člankom 100. stavkom 2. UFEU-a. Zbog svoje horizontalne prirode predviđeni akt odnosi se na sve navedene elemente. Svi ti elementi međusobno su neodvojivo povezani, pri čemu nijedan nije sporedan u odnosu na drugi.

                  Stoga materijalnu pravnu osnovu predložene odluke čine sljedeće odredbe: članak 91. i članak 100. stavak 2. UFEU-a.

                  4.3.
                        Zaključak

                  Pravna osnova predložene odluke trebali bi biti članak 91. i članak 100. stavak 2. UFEU-a, u vezi s člankom 218. stavkom 9. UFEU-a.

               2018/0182 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u Regionalnom upravljačkom odboru uspostavljenom na temelju Ugovora o osnivanju Prometne zajednice

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 91. i članak 100. stavak 2., u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Unija je potpisala Ugovor o osnivanju Prometne zajednice („Ugovor”) u skladu s Odlukom Vijeća (EU) 2017/1937
                  3
               .

               (2)U skladu s člankom 41. stavkom 3. Ugovora Ugovor se privremeno primjenjuje između Unije, Albanije, Bosne i Hercegovine te Kosova
                  4
               * od 9. listopada 2017., a između tih stranaka i Srbije od 29. studenoga 2017.

               (3)U skladu s člankom 24. stavkom 5. Ugovora, Regionalni upravljački odbor treba donijeti svoj poslovnik.

               (4)Primjereno je utvrditi stajalište koje treba zauzeti u ime Unije u Regionalnom upravljačkom odboru jer će odluka o poslovniku Regionalnog upravljačkog odbora biti obvezujuća za Uniju,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije u Regionalnom upravljačkom odboru temelji se na nacrtu odluke Regionalnog upravljačkog odbora priloženom ovoj Odluci.

               Predstavnici Unije u Regionalnom upravljačkom odboru mogu prihvatiti manje izmjene nacrta odluke bez daljnje odluke Vijeća.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 278, 27.10.2017., str. 1.

                     (2)

                        Presuda Suda od 7. listopada 2014., Njemačka / Vijeće, Predmet C-399/12, ECLI:EU:C:2014:2258, točke od 61. do 64.

                     (3)

                        Odluka Vijeća (EU) 2017/1937 od 11. srpnja 2017. o potpisivanju, u ime Europske unije, i privremenoj primjeni Ugovora o osnivanju Prometne zajednice (SL L 278, 27.10.2017., str. 1.).

                     (4)
                  *
                        Ovim se nazivom ne dovode u pitanje stajališta o statusu te je on u skladu s RVSUN-om 1244 (1999) i mišljenjem Međunarodnog suda o proglašenju neovisnosti Kosova.

    ---documentbreak---

               EUROPSKA KOMISIJA
            Bruxelles, 29.5.2018.
            COM(2018) 351 final
            PRILOG

            Prijedlogu odluke Vijeća
            o stajalištu koje treba zauzeti u ime Europske unije u Regionalnom upravljačkom odboru uspostavljenom na temelju Ugovora o osnivanju Prometne zajednice

               [Ovaj dokument priložen je Odluci Vijeća]
                  ODLUKA br. 2018/1 REGIONALNOG UPRAVLJAČKOG ODBORA PROMETNE ZAJEDNICE

               D/2018/1/SC-TC od … 2018.: Poslovnik Regionalnog upravljačkog odbora

               REGIONALNI UPRAVLJAČKI ODBOR PROMETNE ZAJEDNICE,

               uzimajući u obzir Ugovor o osnivanju Prometne zajednice, a posebno njegov članak 24. stavak 5.,

               ODLUČIO JE:

               Jedini članak

               Donosi se Poslovnik Regionalnog upravljačkog odbora koji je priložen ovoj Odluci.

               Sastavljeno u …, dana … 2018.

               Za Regionalni upravljački odbor:

               ……………………………

               POSLOVNIK REGIONALNOG UPRAVLJAČKOG ODBORA PROMETNE ZAJEDNICE

               I.
                     OPĆENITO

               1.
                     Ovim se Poslovnikom utvrđuju interne procedure za rad Regionalnog upravljačkog odbora kao institucije u okviru Ugovora o osnivanju Prometne zajednice („Ugovor”) između Europske unije i stranaka iz jugoistočne Europe (Republika Albanija, Bosna i Hercegovina, bivša jugoslavenska republika Makedonija, Kosovo
                  1
               , Crna Gora i Republika Srbija).

               2.
                     U slučaju neusklađenosti ovog Poslovnika i Ugovora primjenjuju se odredbe Ugovora.

               II.
                     ČLANOVI, PROMATRAČI I OSTALI SUDIONICI

               1.
                     Članovi upravljačkog odbora trebali bi u načelu biti viši dužnosnici ministarstava nadležnih za promet.

               2.
                     U aktu o imenovanju člana navodi se da je član ovlašten iznijeti stajalište predmetne ugovorne stranke na način koji je za tu stranku obvezujuć.

               3.
                     Ne dovodeći u pitanje položaj promatrača u skladu s člankom 24. stavkom 2. drugom rečenicom Ugovora, Predsjedništvo i Potpredsjedništvo iz odjeljka III. stavka 2. mogu, prema potrebi, sporazumno odlučiti pozvati predstavnike drugih država, međunarodnih organizacija ili drugih tijela, uključujući predstavnike civilnog društva, da sudjeluju, na ad hoc osnovi, na određenim sastancima Upravljačkog odbora ili njihovim dijelovima.

               4.
                     Ako Predsjedništvo i Potpredsjedništvo sporazumno pozovu predstavnike drugih država, međunarodnih organizacija ili drugih tijela, Predsjedništvo o tome obavješćuje ugovorne stranke i Stalno tajništvo Prometne zajednice (dalje u tekstu „Tajništvo”) najmanje tri tjedna prije sastanka. Ugovorne stranke i Tajništvo mogu dostaviti svoja mišljenja Predsjedništvu u roku od pet radnih dana nakon dobivanja takve obavijesti.

               III.
                     PREDSJEDNIŠTVO

               1.
                     Svaka stranka iz jugoistočne Europe obnašat će ulogu Predsjedništva Upravljačkog odbora jednu kalendarsku godinu, a izmjenjivat će se abecednim redom kako je predviđeno člankom 2. stavkom 1. podstavkom (b) Ugovora. Od stranaka iz jugoistočne Europe Albanija prva obnaša ulogu Predsjedništva.

               2.
                     Predsjedništvo predsjeda sastancima Upravljačkog odbora. Pomaže mu jedan predstavnik Europske unije, koji obnaša ulogu Potpredsjedništva.

               3.
                     Ako Predsjedništvo nije u stanju obavljati svoje zadatke na određenom sastanku, tim sastankom predsjedava predstavnik Europske unije koji obnaša ulogu Potpredsjedništva.

               IV.
                     PRIPREMA SASTANAKA

               1.
                     Upravljački se odbor sastaje u sjedištu Tajništva. Međutim, nakon što se savjetuje s Potpredsjedništvom i Tajništvom i nakon razmatranja relevantnih financijskih, administrativnih i organizacijskih aspekata, Potpredsjedništvo može odrediti drugo mjesto sastanka Upravljačkog odbora. Ta se odluka donosi najmanje dva mjeseca prije dotičnog sastanka, osim u odgovarajuće obrazloženim slučajevima.

               2.
                     Sudjelovanje Tajništva u troškovima organizacije sastanaka izvan sjedišta Tajništva mora biti u skladu s njegovim internim proračunskim pravilima.

               3.
                     Datume sastanaka usuglašavaju Predsjedništvo, Potpredsjedništvo i Tajništvo. U načelu, datum mora biti usuglašen najmanje dva mjeseca prije dotičnog sastanka.

               4.
                     Nacrt dnevnog reda usuglašavaju Predsjedništvo i Potpredsjedništvo. Nacrt dnevnog reda i svi dokumenti koji su s njim povezani moraju se poslati članovima i promatračima najmanje šest tjedana prije dotičnog sastanka. Članovi mogu dostaviti primjedbe i predložiti dodavanje novih točaka na dnevni red. Ako je za njih relevantna, dokumentacija se dostavlja i drugim državama, međunarodnim organizacijama ili drugim tijelima pozvanima u skladu s odjeljkom II. stavkom 3.

               5.
                     Tajništvo je odgovorno za pripremu sastanaka. Povremeno i na zahtjev obavješćuje Predsjedništvo i Potpredsjedništvo o postupku pripreme te slijedi njihove zahtjeve i upute u vezi s tim.

               V.
                     SASTANCI UPRAVLJAČKOG ODBORA – POSTUPOVNA PRAVILA

               1.
                     Sastanci Upravljačkog odbora nisu javni, osim ako Upravljački odbor odluči drukčije.

               2.
                     Svakog člana Upravljačkog odbora, promatrača ili drugog sudionika mogu pratiti dužnosnici koji im pomažu. Imena i funkcije tih dužnosnika unaprijed se priopćuju Tajništvu. U načelu, svakog člana prate najviše tri dužnosnika, a sve druge promatrače sastanka najviše dva. Međutim, Predsjedništvo može dati drukčije upute o maksimalnom broju predstavnika po delegaciji.

               3.
                     Smatra se da je kvorum Upravljačkog odbora postignut samo ako su prisutni predstavnici četiriju stranaka iz jugoistočne Europe i Europske unije.

               4.
                     Ako je neki od članova suzdržan, a kvorum je postignut u skladu sa stavkom 3. ovog odjeljka, Upravljački odbor može djelovati.

               5.
                     Dnevni red sastanka mora biti odobren na početku sastanka. U hitnim slučajevima u dnevni red mogu se uključiti nove točke tijekom sastanka, pod uvjetom da to odobre Predsjedništvo i Potpredsjedništvo.

               6.
                     Promatrači mogu sudjelovati u raspravi i davati izjave uz dopuštenje ili na poziv Predsjedništva. 7.
                     Predstavnici drugih država, međunarodnih organizacija ili drugih tijela pozvanih u skladu s odjeljkom II. stavkom 3. mogu sudjelovati u raspravi uz dopuštenje ili na poziv Predsjedništva, ali ni na koji način ne mogu sudjelovati u djelovanju Upravljačkog odbora.

               8.
                     Tajništvo pomaže u sastavljanju zaključaka sa svih sastanaka.

               9.
                     U zaključcima se iznose sve mjere donesene na sastanku, stajališta članova te sve izjave promatrača o predloženom djelovanju Upravljačkog odbora.

               10.
                     Zaključke potpisuje Predsjedništvo te se dostavljaju članovima i promatračima. Ako nacrt zaključaka nije moguće pripremiti do kraja sastanka, Predsjedništvo osigurava da ga se pripremi i dostavi u roku od sedam kalendarskih dana nakon sastanka. U roku od sedam kalendarskih dana od primitka nacrta zaključaka bilo koji član može zatražiti ispravke. Predsjedništvo je odgovorno za dostavu konačne verzije u roku od sedam dana nakon isteka roka za primjedbe.

               11.
                     Zaključcima sa sastanaka ne smije se ni na koji način ograničiti područje primjene ili učinke pravnih akata odnosno Ugovora. Ne smiju se davati izjave ni donositi zaključci koji su u suprotnosti s obvezujućim pravnim odredbama. Zaključci sa sastanaka ne mogu biti dio pravnih akata niti imaju ikakav normativni učinak.

               VI.
                     NAČINI DJELOVANJA I POSTUPCI KOJE PRIMJENJUJE UPRAVLJAČKI ODBOR

               Općenito

               1.
                     Upravljački odbor djeluje donošenjem, ovisno o slučaju, preporuka i odluka (zajedno se nazivaju „mjere”).

               Donošenje pravila čija je svrha osigurati funkcioniranje Upravljačkog odbora smatra se donošenjem odluke.

               2.
                     Kad se mjera donese ili izmijeni, Predsjedništvo je bez odgađanja potpisuje te je nakon toga Tajništvo dostavlja svim ugovornim strankama.

               3.
                     Mjere stupaju na snagu na datum donošenja, osim ako je u njima navedeno drukčije.

               4.
                     Postupak za donošenje ili izmjenu mjera je isti, osim ako je u ovom Poslovniku navedeno drugačije.

               5.
                     Svi zahtjevi koje neki član ili Tajništvo podnese za donošenje ili izmjenu određene mjere moraju biti dostavljeni u pisanom obliku najmanje 30 kalendarskih dana prije sastanka Upravljačkog odbora na kojem će se o njima raspravljati.

               6.
                     Zahtjev se šalje Predsjedništvu, a kopija svim članovima i Tajništvu. Zahtjev mora biti popraćen relevantnim objašnjenjima.

               7.
                     U odgovarajuće obrazloženim slučajevima mjere se mogu donijeti ili izmijeniti a da se pri tome ne primjenjuju modaliteti i postupci iz stavaka od 4. do 6. ovog odjeljka.

               Donošenje mjera dopisnim putem

               8.
                     Upravljački odbor može, u razdoblju između svojih sastanaka, dopisnim putem donositi ili mijenjati mjere. Predsjedništvo, na vlastitu inicijativu ili na zahtjev nekog od članova ili Tajništva da se određena mjera donese dopisnim putem, odlučuje, uz savjetovanje s Potpredsjedništvom i njegovu suglasnost, je li u konkretnom slučaju primjereno primijeniti postupak dopisnim putem.

               9.
                     Ako je Predsjedništvo odlučilo primijeniti postupak dopisnim putem, ono od Tajništva traži da pošalje takav zahtjev svakom od članova, zajedno s onim informacijama koje Predsjedništvo uz savjetovanje s Potpredsjedništvom i njegovu suglasnost smatra nužnima. Predsjedništvo, uz savjetovanje s Potpredsjedništvom i njegovu suglasnost, navodi mogu li članovi i pod kojim uvjetima mijenjati predmetni zahtjev.

               10.
                     Predsjedništvo, uz savjetovanje s Potpredsjedništvom i njegovu suglasnost, određuje datum i vrijeme do kada odgovori moraju biti zaprimljeni, a taj datum ni u kojem slučaju ne smije biti prije isteka deset kalendarskih dana od datuma slanja informacija iz stavka 9. ovog odjeljka. U iznimnim okolnostima, na zahtjev ili prema vlastitoj procjeni, Predsjedništvo može, uz savjetovanje s Potpredsjedništvom i njegovu suglasnost, produljiti rok za zaprimanje odgovora. Ako neki član ne pošalje odgovor u pisanom obliku u zadanom roku, uključujući elektroničkom poštom, smatra se da je suzdržan.

               11.
                     Upravljački odbor djeluje jednoglasno. Smatra se da je jednoglasnost postignuta ako su se barem četiri stranke iz jugoistočne Europe i Europska unija povoljno izrazile o mjeri, a nijedna joj se stranka ne protivi.

               VII.
                     OBJAVLJIVANJE INFORMACIJA

               1.
                     Osim ako se odluči drukčije, konačne verzije dokumenata sa sastanaka (dnevni red, zaključci itd.) objavljuju se na internetskim stranicama Tajništva.

               2.
                     Pravo pristupa dokumentima Upravljačkog odbora utvrđuje se u skladu s člankom 38. stavcima 2. i 3. Ugovora.

               VIII.
                     ZAVRŠNE ODREDBE

               1.
                     Promatrači i predstavnici drugih država, međunarodnih organizacija ili drugih tijela pozvanih u skladu s odjeljkom II. stavkom 3. moraju poštovati sve zahtjeve u pogledu povjerljivosti koji se odnose na članove Upravljačkog odbora. Takvi se zahtjevi moraju odražavati i u zaključcima s relevantnog sastanaka.

               2.
                     Od predstavnika drugih država, međunarodnih organizacija ili drugih tijela pozvanih u skladu s odjeljkom II. stavkom 3. zahtijeva se da prije prisustvovanja predmetnim raspravama potpišu izjavu o povjerljivosti. Takva izjava o povjerljivosti mora sadržavati obvezu poštovanja pravilâ o povjerljivosti iz stavka 1. ovog odjeljka. Ako odbiju potpisati takvu izjavu, zabranjuje im se pristup tim raspravama.

               3.
                     Predsjedništvo potpisuje sve akte Upravljačkog odbora.

               4.
                     Sve izmjene ovog Poslovnika donose se odlukom Upravljačkog odbora.

               5.
                     Ako se pri primjeni ovog Poslovnika u određenoj situaciji pojavi problem s njegovim tumačenjem, Predsjedništvo, uz savjetovanje s Potpredsjedništvom i njegovu suglasnost, daje savjet kako riješiti tu situaciju.

               6.
                     Po isteku jedne godine nakon stupanja na snagu ovog Poslovnika Tajništvo, na temelju iskustva u praksi s njegovom primjenom, može predložiti izmjene ovog Poslovnika ako ih smatra korisnima ili potrebnima. Ako neki član Upravljačkog odbora želi predložiti takvu izmjenu, najprije se savjetuje s Tajništvom.

               Ovaj Poslovnik stupa na snagu na datum kad ga donese Upravljački odbor.

                     (1)

                        Ovim se nazivom ne dovode u pitanje stajališta o statusu te je on u skladu s RVSUN-om 1244 (1999) i mišljenjem Međunarodnog suda o proglašenju neovisnosti Kosova.


               EUROPSKA KOMISIJA
            Bruxelles, 6.7.2018.
            COM(2018) 528 final
            2018/0278(NLE)
            Prijedlog
            ODLUKE VIJEĆA
            o ovlašćivanju Austrije i Rumunjske da u interesu Europske unije prihvate pristup Hondurasa Haškoj konvenciji o građanskopravnim aspektima međunarodne otmice djece iz 1980.

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Cilj je Haške konvencije o građanskopravnim aspektima međunarodne otmice djece od 25. listopada 1980. (dalje u tekstu „Konvencija iz 1980.”), koju je dosad ratificiralo 98 zemalja, među kojima i sve države članice EU-a, obnoviti status quo osiguravajući što hitniji povratak nezakonito odvedene ili zadržane djece s pomoću sustava suradnje između središnjih tijela koja su imenovale njezine ugovorne stranke.

                  Budući da je sprečavanje otmice djece važan dio politike EU-a za promicanje prava djeteta, Europska unija aktivno radi na međunarodnoj razini na poboljšanju primjene Konvencije iz 1980. i potiče treće zemlje da joj pristupe.

                  Honduras je 20. prosinca 1993. položio ispravu o pristupu Konvenciji iz 1980. Konvencija je stupila na snagu u Hondurasu 1. ožujka 1994.

                  Konvencija iz 1980. već je na snazi između Hondurasa i 25 država članica EU-a. Samo Austrija, Danska i Rumunjska još nisu prihvatile pristup Hondurasa Konvenciji.

                  Člankom 38. stavkom 4. Konvencije iz 1980. propisano je da se ona primjenjuje između države pristupnice i onih država ugovornica koje budu izjavile da prihvaćaju pristup.

                  Isključivu nadležnost EU-a za pitanja prihvata pristupa treće zemlje Konvenciji iz 1980. potvrdio je Sud Europske unije, s kojim se savjetovalo na inicijativu Komisije.

                  U Mišljenju 1/13 od 14. listopada 2014. Sud Europske unije izjavio je da je prihvat pristupa treće države Haškoj konvenciji o građanskopravnim aspektima međunarodne otmice djece iz 1980. u isključivoj nadležnosti Europske unije.

                  Sud je ustrajao na potrebi za ujednačenošću o tom pitanju na razini EU-a kako bi se izbjegla varijabilna geometrija među državama članicama.

                  Budući da je pitanje međunarodne otmice djece u isključivoj vanjskoj nadležnosti Europske unije, odluka o tome hoće li se prihvatiti pristup Hondurasa donosi se na razini EU-a u obliku Odluke Vijeća. Austrija i Rumunjska trebale bi stoga u vezi s pristupom Hondurasa dati izjavu o prihvatu u interesu Europske unije.

                  Prihvaćanjem Austrije i Rumunjske Konvencija iz 1980. postala bi primjenjiva između Hondurasa i svih država članica EU-a osim Danske.

               •Dosljednost s postojećim odredbama politike u određenom području

                  Kada je riječ o otmici djeteta koju je počinio roditelj, Haška konvencija iz 1980. međunarodna je inačica Uredbe Vijeća br. 2201/2003 (poznate kao Uredba Bruxelles II.a) koja je temelj pravosudne suradnje EU-a u bračnim sporovima i u stvarima povezanima s roditeljskom odgovornošću.

                  Jedan je od glavnih ciljeva Uredbe spriječiti otmice djece između država članica uspostavom postupaka za osiguravanje što hitnijeg povratka djeteta u državu članicu u kojoj ono ima uobičajeno boravište. U tu svrhu u članak 11. Uredbe Bruxelles II.a uključen je postupak propisan u Haškoj konvenciji iz 1980. koji se nadopunjuje pojašnjavanjem nekih aspekata, posebno u pogledu saslušanja djeteta, roka za donošenje odluke nakon podnošenja zahtjeva za predaju i razloga da se dijete ne preda. Njome se uvode i odredbe kojima se uređuje postupak u slučaju oprečnih odluka o tome treba li dijete predati ili ne, izdanih u različitim državama članicama.

                  Na međunarodnoj razini Europska unija podupire pristup trećih zemalja Konvenciji iz 1980. kako bi se njezine države članice mogle osloniti na zajednički pravni okvir za rješavanje slučajeva međunarodne otmice djece.

                  Od lipnja 2015. do prosinca 2017. već je doneseno 14 odluka Vijeća u cilju prihvata pristupa 20 trećih zemalja (Maroka, Singapura, Ruske Federacije, Albanije, Andore, Sejšela, Armenije, Republike Koreje, Kazahstana, Perua, Gruzije, Južne Afrike, Čilea, Islanda, Bahama, Paname, Urugvaja, Kolumbije, El Salvadora i San Marina)
                     1
                   Haškoj konvenciji o građanskopravnim aspektima međunarodne otmice djece iz 1980.

               •Dosljednost u odnosu na druge politike Unije

                  Ovaj Prijedlog jasno je povezan s općim ciljem zaštite prava djeteta iz članka 3. Ugovora o Europskoj uniji. Sustav Haške konvencije iz 1980. osmišljen je u cilju zaštite djeteta od štetnih učinaka otmice koju je počinio roditelj te kako bi se osiguralo da dijete može održati kontakte s oba roditelja, primjerice osiguravanjem djelotvornog ostvarivanja prava na kontakt.

                  Vrijedi spomenuti i povezanost s promicanjem uporabe mirenja u rješavanju prekograničnih obiteljskih sporova. Direktiva o nekim aspektima mirenja u građanskim i trgovačkim stvarima
                     2
                   primjenjuje se, među ostalim, na obiteljsko pravo unutar zajedničkog europskog pravosudnog prostora. Haškom konvencijom iz 1980. također se potiče sporazumno rješavanje obiteljskih sporova. Jedan od vodiča o dobroj praksi u skladu s Haškom konvencijom iz 1980. koji je objavila Haška konferencija o međunarodnom privatnom pravu posvećen je uporabi mirenja za rješavanje međunarodnih obiteljskih sporova u vezi s djecom koja su obuhvaćena područjem primjene Konvencije. Na inicijativu Europske komisije taj Vodič preveden je na sve jezike EU-a, osim na engleski i francuski, te na arapski u cilju poticanja dijaloga s državama koje još nisu ratificirale Konvenciju te kako bi se pridonijelo pronalaženju konkretnih načina za rješavanje problema međunarodne otmice djece sa zemljama koje ju nisu ratificirale
                     3
                  .

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Budući da se Odluka odnosi na međunarodni sporazum, primjenjiva pravna osnova je članak 218. Ugovora o funkcioniranju Europske unije zajedno s člankom 81. stavkom 3. Vijeće odlučuje jednoglasno, nakon savjetovanja s Europskim parlamentom.

                  Ujedinjena Kraljevina i Irska obvezane su Uredbom (EZ) br. 2201/2003 i stoga sudjeluju u donošenju i primjeni ove Odluke.

                  U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje.

               •Proporcionalnost

                  Ovaj Prijedlog oblikovan je po uzoru na već donesene odluke Vijeća na istu temu i ne prelazi ono što je nužno za postizanje cilja usklađenog djelovanja EU-a u području međunarodne otmice djece osiguravanjem da Austrija i Rumunjska u utvrđenom roku prihvate pristup Hondurasa Haškoj konvenciji iz 1980.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Savjetovanja s dionicima

                  Nakon savjetovanja s Komisijom o svojoj volji da prihvate pristup Hondurasa Konvenciji iz 1980. Austrija i Rumunjska dale su povoljno mišljenje.

                  U raspravama na sastanku stručnjaka 18. travnja 2018. pokazalo se da u ovoj fazi države članice nemaju prigovora na to da Austrija i Rumunjska prihvate pristup Hondurasa Konvenciji iz 1980.

               •Prikupljanje i primjena stručnih znanja

                  Budući da je Konvencija već na snazi između Hondurasa i 25 država članica, Komisija i stručnjaci država članica smatrali su da stoga nije potrebna posebna procjena situacije u predmetnoj trećoj zemlji.

               •Procjena učinka

                  Kao i u slučaju 14 odluka Vijeća o prihvatu pristupa određenih trećih zemalja Haškoj konvenciji iz 1980. koje su već donesene od 2015. do 2017., s obzirom na prirodu ovog zakonodavnog akta nije provedena posebna procjena učinka ovog Prijedloga. U svakom slučaju, posebna procjena situacije u Hondurasu smatrala se suvišnom s obzirom na to da je Konvencija već na snazi u 25 država članica EU-a te s obzirom na to da su Austrija i Rumunjska voljne prihvatiti pristup Hondurasa.

               4.UTJECAJ NA PRORAČUN

                  Predložena odluka nema utjecaja na proračun.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Budući da se Prijedlog odnosi samo na ovlašćivanje Austrije i Rumunjske da prihvate pristup Hondurasa Konvenciji iz 1980., praćenje njegove provedbe ograničeno je na to poštuju li Austrija i Rumunjska tekst izjave te rok za njezino polaganje i rok za obavješćivanje Komisije o njezinu polaganju, kako je utvrđeno u Odluci Vijeća.

               2018/0278 (NLE)

               Prijedlog

               ODLUKE VIJEĆA

               o ovlašćivanju Austrije i Rumunjske da u interesu Europske unije prihvate pristup Hondurasa Haškoj konvenciji o građanskopravnim aspektima međunarodne otmice djece iz 1980.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 81. stavak 3., u vezi s člankom 218. stavkom 6. točkom (b),

               uzimajući u obzir prijedlog Europske komisije,

               uzimajući u obzir mišljenje Europskog parlamenta
                  4
               ,

               budući da:

               (1)Europska unija postavila je za jedan od svojih ciljeva promicanje zaštite prava djeteta, kako je navedeno u članku 3. Ugovora o Europskoj uniji. Mjere za zaštitu djece od nezakonitog odvođenja ili zadržavanja ključan su dio te politike.

               (2)Vijeće je donijelo Uredbu (EZ) br. 2201/2003
                  5
                („Uredba Bruxelles II.a”), čiji je cilj zaštititi djecu od štetnih učinaka njihova nezakonitog odvođenja ili zadržavanja te utvrditi postupke kojima bi se jamčila njihova što hitnija predaja u državu njihova uobičajenog boravišta, kao i osigurati zaštitu prava na kontakt s djetetom i prava na roditeljsku skrb.

               (3)Uredbom Bruxelles II.a dopunjuje se i učvršćuje Haška konvencija o građanskopravnim aspektima međunarodne otmice djece od 25. listopada 1980. („Haška konvencija iz 1980.”), kojom se na međunarodnoj razini utvrđuje sustav obveza i suradnje među državama ugovornicama te između središnjih tijela i kojom se nastoji osigurati što hitnija predaja nezakonito odvedene ili zadržane djece.

               (4)Sve države članice Unije stranke su Haške konvencije iz 1980.

               (5)Unija potiče treće zemlje da pristupe Haškoj konvenciji iz 1980. i podupire ispravnu provedbu Haške konvencije iz 1980. sudjelovanjem zajedno s državama članicama, među ostalim, u posebnim komisijama koje se redovno organiziraju u okviru Haške konferencije o međunarodnom privatnom pravu.

               (6)Zajednički pravni okvir koji se primjenjuje na odnose između država članica Unije i trećih zemalja mogao bi biti najbolje rješenje za osjetljive slučajeve međunarodne otmice djece.

               (7)Haškom konvencijom iz 1980. određuje se da se ona primjenjuje između države pristupnice i onih država ugovornica koje su izjavile da prihvaćaju pristup.

               (8)Haškom konvencijom iz 1980. ne dopušta se organizacijama za regionalnu gospodarsku integraciju kao što je Unija da postanu njezina stranka. Stoga Unija ne može pristupiti toj konvenciji niti može položiti izjavu o prihvatu države pristupnice.

               (9)Na temelju Mišljenja 1/13 Suda Europske unije, izjave o prihvatu u skladu s Haškom konvencijom iz 1980. potpadaju pod isključivu vanjsku nadležnost Unije.

               (10)Honduras je 20. prosinca 1993. položio ispravu o pristupu Konvenciji iz 1980. Konvencija je stupila na snagu za Honduras 1. ožujka 1994.

               (11)Sve predmetne države članice osim Austrije, Danske i Rumunjske već su prihvatile pristup Hondurasa Haškoj konvenciji iz 1980. Honduras je prihvatio pristup Bugarske, Cipra, Estonije, Latvije, Litve, Malte i Slovenije Haškoj konvenciji iz 1980. Procjena situacije u Hondurasu dovela je do zaključka da Austrija i Rumunjska mogu prihvatiti, u interesu Unije, pristup Hondurasa prema uvjetima iz Haške konvencije iz 1980.

               (12)Austrija i Rumunjska stoga bi trebale biti ovlaštene položiti svoje izjave o prihvatu pristupa Hondurasa Haškoj konvenciji iz 1980. u interesu Unije u skladu s uvjetima utvrđenima ovom Odlukom. Ostale države članice Unije koje su već prihvatile pristup Hondurasa Haškoj konvenciji iz 1980. ne bi trebale položiti nove izjave o prihvatu jer postojeće izjave ostaju valjane u skladu s međunarodnim javnim pravom.

               (13)Uredba Bruxelles II.a obvezujuća je za Ujedinjenu Kraljevinu i Irsku te one stoga sudjeluju u donošenju i primjeni ove Odluke.

               (14)U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje,

               DONIJELO JE OVU ODLUKU:

               Članak 1.

               1.
                     Austrija i Rumunjska ovlašćuju se da u interesu Unije prihvate pristup Hondurasa Haškoj konvenciji o građanskopravnim aspektima međunarodne otmice djece od 25. listopada 1980. („Haška konvencija iz 1980.”).

               2.
                     Austrija i Rumunjska najkasnije do … [dvanaest mjeseci od datuma donošenja ove Odluke] polažu izjavu o prihvatu pristupa Hondurasa Haškoj konvenciji iz 1980. u interesu Unije koja glasi:

               „[Puno ime DRŽAVE ČLANICE] izjavljuje da prihvaća pristup Hondurasa Haškoj konvenciji o građanskopravnim aspektima međunarodne otmice djece od 25. listopada 1980. u skladu s Odlukom Vijeća (EU) 2018/...”.

               3.
                     Austrija i Rumunjska obavješćuju Vijeće i Komisiju o polaganju svojih izjava o prihvatu pristupa Hondurasa Haškoj konvenciji iz 1980. te priopćuju Komisiji tekst tih izjava u roku od dva mjeseca od njihova polaganja.

               Članak 2.

               Ova Odluka proizvodi učinke od dana priopćenja.

               Članak 3.

               Ova je Odluka upućena Austriji i Rumunjskoj.

               Sastavljeno u Bruxellesu,

                     Za Vijeće

                     Predsjednik

                     (1)

                        Već je doneseno 14 odluka Vijeća kojima se države članice ovlašćuju prihvatiti pristup Andore (Odluka Vijeća (EU) 2015/1023 donesena 15. lipnja 2015.); Sejšela (Odluka Vijeća (EU) 2015/2354 donesena 10. prosinca 2015.); Rusije (Odluka Vijeća (EU) 2015/2355 donesena 10. prosinca 2015.); Albanije (Odluka Vijeća (EU) 2015/2356 donesena 10. prosinca 2015.); Singapura (Odluka Vijeća (EU) 2015/1024 donesena 15. lipnja 2015.); Maroka (Odluka Vijeća (EU) 2015/2357 donesena 10. prosinca 2015.); Armenije (Odluka Vijeća (EU) 2015/2358 donesena 10. prosinca 2015.); Republike Koreje (Odluka Vijeća (EU) 2016/2313 donesena 8. prosinca 2016.); Kazahstana (Odluka Vijeća (EU) 2016/2311 donesena 8. prosinca 2016); Perua (Odluka Vijeća (EU) 2016/2312 donesena 8. prosinca 2016.); Gruzije i Južne Afrike (Odluka Vijeća (EU) 2017/2462 od 18. prosinca 2017.); Čilea, Islanda i Bahama (Odluka Vijeća (EU) 2017/2424 od 18. prosinca 2017.); Paname, Urugvaja, Kolumbije i El Salvadora (Odluka Vijeća (EU) 2017/2464 od 18. prosinca 2017.); San Marina (Odluka Vijeća (EU) 2017/2463 od 18. prosinca 2017.) Konvenciji iz 1980.

                     (2)

                        Direktiva 2008/52/EZ Europskog parlamenta i Vijeća od 21. svibnja 2008. o nekim aspektima mirenja u građanskim i trgovačkim stvarima (SL L 136 od 24. svibnja 2008., str. 3.).

                     (3)

                  https://www.hcch.net/en/publications-and-studies/details4/?pid=5568&dtid=3

                     (4)

                        SL C , , str. .

                     (5)

                        Uredba Vijeća (EZ) br. 2201/2003 od 27. studenoga 2003. o nadležnosti, priznavanju i izvršenju sudskih odluka u bračnim sporovima i u stvarima povezanim s roditeljskom odgovornošću te o stavljanju izvan snage Uredbe (EZ) br. 1347/2000 (SL L 338, 23.12.2003., str. 1.).


               EUROPSKA KOMISIJA
            Bruxelles, 10.10.2018.
            COM(2018) 672 final
            2018/0346(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Odboru za pridruživanje u sastavu zaduženom za trgovinu osnovanom Sporazumom o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane

               OBRAZLOŽENJE

               1.Predmet prijedloga

               Ovaj prijedlog odnosi se na odluku o utvrđivanju stajališta koje treba zauzeti u ime Unije na sastanku Odbora za pridruživanje u sastavu za trgovinu u vezi s predviđenim donošenjem odluke o utvrđivanju popisa osoba koje će obavljati dužnost arbitra u postupcima rješavanja sporova.

               2.Kontekst prijedloga

               2.1.Sporazum o pridruživanju

               Cilj Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane („Sporazum”) jest stvoriti uvjete za pojačane gospodarske i trgovinske odnose kojima se pridonosi postupnoj integraciji Ukrajine s unutarnjim tržištem EU-a, uključujući uspostavom detaljnog i sveobuhvatnog područja slobodne trgovine kako je propisano u glavi IV. (Trgovina i pitanja povezana s trgovinom) Sporazuma, te podržati napore Ukrajine da, među ostalim, postupnim približavanjem svojega zakonodavstva zakonodavstvu Unije ostvari prijelaz u funkcionalno tržišno gospodarstvo. Sporazum je stupio na snagu 1. rujna 2017.

               2.2.Odbor za pridruživanje u sastavu za trgovinu

               Odbor za pridruživanje u sastavu za trgovinu kao specifičan sastav za rješavanje svih pitanja povezanih s glavom IV. (Trgovina i pitanja povezana s trgovinom) Sporazuma utvrđen je u članku 465. stavku 4. Sporazuma. U skladu s člankom 465. stavkom 3. Sporazuma Odbor za pridruživanje ovlašten je za donošenje odluka u slučajevima predviđenima u Sporazumu i u područjima za koja mu je Vijeće za pridruživanje delegiralo ovlasti. Te su odluke obvezujuće za stranke i one poduzimaju odgovarajuće mjere za njihovu provedbu. Odbor za pridruživanje donosi svoje odluke sporazumom između stranaka.

               2.3.Predviđeni akt Odbora za pridruživanje u sastavu za trgovinu

               Odbor za pridruživanje u sastavu za trgovinu donosi odluku o utvrđivanju popisa osoba koje će obavljati dužnost arbitra u postupcima rješavanja sporova. Svrha predviđenog akta jest osigurati mehanizam za rješavanje trgovinskih sporova između stranaka Sporazuma u vezi s primjenom ili tumačenjem trgovinskog dijela Sporazuma. Arbitražnim postupkom iz poglavlja 14. Sporazuma predviđa se da stranka koja je podnijela prigovor može zatražiti osnivanje arbitražnog vijeća za rješavanje bilateralnog spora.

               Člankom 323. Sporazuma zahtijeva se od stranaka da pripreme popis potencijalnih arbitara koji ispunjavaju uvjete i koji su na raspolaganju za sastav vijeća. Na popisu se navodi 15 kvalificiranih osoba koje mogu obavljati dužnost arbitara. U skladu s tim, nacrt popisa arbitara koji su voljni i sposobni obavljati dužnost u arbitražnom vijeću bio je predmet rasprave s Vladom Ukrajine te on sadržava pet kandidata arbitara iz Unije, pet kandidata arbitara iz Ukrajine i pet državljana iz trećih zemalja koji mogu obavljati dužnost predsjedateljâ arbitražnim vijećem.

               Kandidati koje su predložile Unija i Ukrajina te odabrani predsjedatelji imaju specijalizirano znanje ili iskustvo u pravu i međunarodnoj trgovini kako je propisano člankom 323. stavkom 2. Sporazuma. Može se očekivati i da 14 osoba s popisa ispunjava zahtjeve neovisnosti u skladu s člankom 323. stavkom 3. Sporazuma i da se pridržava kodeksa ponašanja utvrđenog u Prilogu XXV. Sporazumu ako ih stranke imenuju arbitrima.

               Ukrajina može predložiti samo 4 arbitara za popis jer je peti predloženi kandidat preminuo nakon zaključenja postupka odabira. Za predlaganje petog arbitra Ukrajina će morati pokrenuti novi postupak odabira koji se ne može zaključiti u kratkom roku. Kako bi se izbjegla daljnja kašnjenja pri utvrđivanju popisa potencijalnih arbitara, što je ključno za funkcioniranje sustava za rješavanje sporova Sporazuma, najbolje bi bilo da se što prije donose popis s 14 osoba i da se Ukrajina obveže da će petu osobu predložiti što je brže moguće.

               3.Stajalište koje treba zauzeti u ime Unije

               Cilj stajališta koje treba donijeti u ime Unije jest utvrditi popis osoba koje žele i mogu obavljati dužnost arbitra u postupcima rješavanja sporova kako je predviđeno u Sporazumu.

               Odluka čini pravni instrument za utvrđivanje stajališta Unije koje u njezino ime treba donijeti na sastanku Odbora za pridruživanje u sastavu za trgovinu.

               Ovom se odlukom provodi zajednička trgovinska politika Unije prema zemljama istočnog partnerstva na temelju odredaba prethodno navedenog Sporazuma o pridruživanju. Utvrđivanje popisa arbitara zakonski je uvjet za uspostavu institucionalnih struktura koje Uniji i Ukrajini omogućuju učinkovito rješavanje bilateralnih sporova koji se odnose na tumačenje glave o trgovini iz Sporazuma. Prijedlog je u skladu s pristupom Unije pravilima za rješavanje sporova dogovorenima ili provedenima u okviru sporazumâ o slobodnoj trgovini s drugim trgovinskim partnerima.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac Unije”
                  1
               .

               4.1.2.Primjena u predmetnom slučaju

               Odbora za pridruživanje jest tijelo osnovano na temelju Sporazuma o pridruživanju. Odluka koju donosi Odbor za pridruživanje čini akt koji proizvodi pravne učinke. Prema međunarodnom pravu predviđeni akt bit će obvezujući u skladu s člankom 465. stavkom 3. Sporazuma. Predviđenim aktom ne dopunjuje se i ne mijenja institucijski okvir Sporazuma. Stoga je postupovna pravna osnova predložene odluke članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova je članak 207. u vezi s člankom 218. stavkom 9. UFEU-a.

               4.2.2.Primjena u predmetnom slučaju

               Glavni cilj i sadržaj predviđenog akta odnose se na osiguravanje provedbe zajedničke trgovinske politike Unije.

               Stoga je materijalna pravna osnova predložene odluke članak 207.

               4.3.Zaključak

               Pravna osnova predložene odluke trebao bi biti članak 207. u vezi s člankom 218. stavkom 9. UFEU-a.

               5.Objava predviđenog akta

               Predviđeno je da se odluka Odbora za pridruživanje objavi u Službenom listu Europske unije nakon što bude donesena.

               2018/0346 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Odboru za pridruživanje u sastavu zaduženom za trgovinu osnovanom Sporazumom o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207., u vezi s njegovim člankom 218. stavkom 9.,

               uzimajući u obzir prijedlog Europske komisije,

               budući da:

               (1)U skladu s člankom 323. stavkom 1. Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane („Sporazum”), Odbor za pridruživanje u sastavu za trgovinu („Odbor za trgovinu”) mora utvrditi popis osoba koje žele i mogu obavljati dužnost arbitra u postupcima rješavanja sporova najkasnije šest mjeseci od stupanja Sporazuma na snagu.

               (2)U skladu s člankom 323. stavkom 1. Sporazuma Unija i Ukrajina predložile su jedna drugoj kandidate koji žele i mogu obavljati dužnost arbitra te su odobrile pet državljana trećih zemalja koji mogu obavljati dužnost predsjedateljâ arbitražnim vijećem.

               (3)Ukrajina je predložila samo četiri osobe. Ukrajina bi trebala što je moguće prije predložiti petog kandidata.

               (4)Kako bi se osiguralo pravilno funkcioniranje Sporazuma, primjereno je utvrditi popis od 14 osoba koje žele i mogu obavljati dužnost arbitra u rješavanju sporova bez daljnjeg odlaganja.

               (5)Odluka Odbora za pridruživanje trebala bi se objaviti nakon što bude donesena.

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti u Odboru za trgovinu Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu popisa osoba koje žele i mogu obavljati dužnost arbitra u skladu s člankom 323. stavkom 1. tog Sporazuma temelji se na nacrtu odluke tog Odbora priložene ovoj Odluci.

               Članak 2.

               Ova Odluka stupa na snagu na dan donošenja.

               Ova je Odluka upućena Komisiji.

               Odluka Odbora za pridruživanje objavljuje se u Službenom listu Europske unije.

               Sastavljeno u Bruxellesu,

                     Za Vijeće

                     Predsjednik

                     (1)

                        Presuda Suda Europske unije od 7. listopada 2014., Njemačka protiv Vijeća, C-399/12, ECLI, EU, C 2014, 2258, točke od 61. do 64.

    ---documentbreak---

               EUROPSKA KOMISIJA
            Bruxelles, 10.10.2018.
            COM(2018) 672 final
            PRILOG

            Prijedlogu Odluke Vijeća
            o stajalištu koje u ime Europske unije treba zauzeti u Odboru za pridruživanje u sastavu zaduženom za trgovinu osnovanom Sporazumom o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane

               NACRT

               Odluke br. …./2018 Odbora za pridruživanje EU-a i Ukrajine u sastavu za trgovinu

               o sastavljanju popisa arbitara iz članka 323. stavka 1. Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane

               ODBOR ZA PRIDRUŽIVANJE U SASTAVU ZA TRGOVINU,

               uzimajući u obzir Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane
                  1
               , potpisan 27. lipnja 2014. u Bruxellesu („Sporazum”), a posebno njegov članak 323. stavak 1. i članak 465. stavak 3.

               budući da:

               (1)U skladu s člankom 323. stavkom 1. Sporazuma Odbor za pridruživanje u sastavu za trgovinu utvrđuje popis osoba koje žele i mogu obavljati dužnost arbitra najkasnije šest mjeseci od stupanja na snagu Sporazuma.

               (2)Unija je predložila pet kandidata arbitara. Ukrajina je predložila četiri osobe koje žele i mogu obavljati dužnost arbitra. Ukrajina i Unija odobrile su pet državljana trećih zemalja koji mogu obavljati dužnost predsjedatelja arbitražnim vijećem.

               (3)Kako bi se izbjegla daljnja kašnjenja u utvrđivanju popisa osoba koje žele i mogu obavljati dužnost arbitra i njime osiguralo pravilno funkcioniranje Sporazuma te posebno poglavlja 14. glave IV. Sporazuma, Odbor za pridruživanje u sastavu za trgovinu odobrava taj popis na temelju podnesenih prijedloga.

               (4)Ukrajina Odboru za pridruživanje u sastavu za trgovinu što je moguće prije predlaže petog kandidata.

               DONIO JE OVU ODLUKU:

               Članak 1.

               1.
                     Popis osoba koje žele i mogu obavljati dužnost arbitra u skladu s člankom 323. stavkom 1. Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, utvrđen je u Prilogu ovoj Odluci.

               2.
                     Ukrajina Odboru za pridruživanje u sastavu za trgovinu što je moguće prije predlaže petog kandidata koji želi i može obavljati dužnost arbitra.

               Članak 2.

               Ova Odluka stupa na snagu na dan donošenja.

               Sastavljeno u …, …

                        Za Odbor za pridruživanje

                        u sastavu za trgovinu

                        Predsjedatelj

               PRILOG

               POPIS ARBITARA
                  U SKLADU S ČLANKOM 323. STAVKOM 1. SPORAZUMA

               Arbitri koje je predložila Europska unija:

               1.Claus–Dieter EHLERMANN

               2.Giorgio SACERDOTI

               3.Jacques BOURGEOIS

               4.Pieter Jan KUIJPER

               5.Ramon TORRENT

               Arbitri koje je predložila Ukrajina:

               1.Serhiy HRYSHKO

               2.Taras KACHKA

               3.Victor MURAVYOV

               4.Yuriy RUDYUK

               Predsjedatelji koje su odabrale stranke:

               1.William DAVEY (SAD)

               2.Helge SELAND (Norveška)

               3.Maryse ROBERT (Kanada)

               4.Christian HÄBERLI (Švicarska)

               5.Merit JANOW (SAD)

                     (1)

                        SL EU L 161, 29.5.2014., str. 3.


               EUROPSKA KOMISIJA
            Bruxelles, 12.10.2018.
            COM(2018) 683 final
            2018/0353(NLE)
            Prijedlog
            ODLUKE VIJEĆA
            o stajalištu koje treba donijeti, u ime Europske unije,u Zajedničkom odboru EGP-a o izmjeni Priloga IX. (Financijske usluge) Sporazumu o EGP-u
            (Tekst značajan za EGP)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Dvama nacrtima odluka Zajedničkog odbora EGP-a (priloženima predloženoj odluci Vijeća) želi se izmijeniti Prilog IX. (Financijske usluge) Sporazumu o EGP-u kako bi se uključile Uredba o prijenosu novčanih sredstava
                  1
                i Četvrta direktiva o sprečavanju pranja novca
                  2
               , uključujući Delegiranu uredbu Komisije o njezinoj dopuni
                  3
               .

               Prilagodbe u nacrtima priloženih odluka Zajedničkog odbora EGP-a nadilaze puke tehničke prilagodbe u smislu Uredbe Vijeća br. 2894/94. Stoga Vijeće utvrđuje stajalište Unije.

               •Dosljednost s postojećim odredbama politike u određenom području

               Priloženim nacrtima odluka Zajedničkog odbora EGP-a proširuje se već postojeća politika EU-a na države EFTA-e koje su članice EGP-a (Norveška, Island i Lihtenštajn).

               •Dosljednost u odnosu na druge politike Unije

               Proširenje pravne stečevine EU-a na države EFTA-e koje su članice EGP-a uključivanjem u Sporazum o EGP-u provodi se u skladu s ciljevima i načelima tog sporazuma, čiji je cilj uspostaviti dinamičan i homogen Europski gospodarski prostor utemeljen na zajedničkim pravilima i jednakim uvjetima tržišnog natjecanja.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Zakonodavstvo koje se treba uključiti u Sporazum o EGP-u temelji se na članku 114. Ugovora o funkcioniranju Europske unije.

               Člankom 1. stavkom 3. Uredbe Vijeća (EZ) br. 2894/94
                  4
                o rješenjima za provedbu Sporazuma o EGP-u predviđa se da Vijeće na prijedlog Komisije utvrđuje stajalište o takvim odlukama koje treba donijeti u ime Unije.

               Europska služba za vanjsko djelovanje (ESVD) u suradnji sa službama Komisije Vijeću na donošenje podnosi nacrte odluka Zajedničkog odbora EGP-a koji predstavljaju stajalište Unije. ESVD se nada da će ih moći što prije iznijeti u Zajedničkom odboru EGP-a.

               •Supsidijarnost (za neisključivu nadležnost)

               Prijedlog je u skladu s načelom supsidijarnosti iz sljedećeg razloga:

               cilj ovog prijedloga, to jest osiguravanje homogenosti unutarnjeg tržišta, ne mogu u dovoljnoj mjeri ostvariti države članice i stoga se, zbog svojih učinaka, može bolje ostvariti na razini Unije.

               Postupak uključivanja pravne stečevine EU-a u Sporazum o EGP-u provodi se u skladu s Uredbom Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru, kojom se potvrđuje zauzeti pristup.

               •Proporcionalnost

               U skladu s načelom proporcionalnosti ovaj prijedlog ne prelazi ono što je potrebno za ostvarivanje njegova cilja.

               •Odabir instrumenta

               U skladu s člankom 98. Sporazuma o EGP-u odabrani je instrument odluka Zajedničkog odbora EGP-a. Zajednički odbor EGP-a osigurava učinkovitu provedbu i primjenu Sporazuma o EGP-u. U tu svrhu on donosi odluke u slučajevima koji su predviđeni u Sporazumu o EGP-u.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               Nije primjenjivo.

               4.UTJECAJ NA PRORAČUN

               Ne očekuje se da će uključivanje prethodno navedenih akata u Sporazum o EGP-u imati utjecaj na proračun.

               5.OSTALI DIJELOVI

               Nije primjenjivo.

               2018/0353 (NLE)

               Prijedlog

               ODLUKE VIJEĆA

               o stajalištu koje treba donijeti, u ime Europske unije,
                  u Zajedničkom odboru EGP-a o izmjeni
                  Priloga IX. (Financijske usluge) Sporazumu o EGP-u

               (Tekst značajan za EGP)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. u vezi s rješenjima za provedbu Sporazuma o europskom gospodarskom prostoru
                  5
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  6
                („Sporazum o EGP-u”) stupio je na snagu 1. siječnja 1994.

               (2)Na temelju članka 98. Sporazuma o EGP-u, Zajednički odbor EGP-a može odlučiti izmijeniti, među ostalim, Prilog IX. Sporazumu o EGP-u, koji sadržava odredbe o financijskim uslugama.

               (3)Uredba (EU) 2015/847 Europskog parlamenta i Vijeća
                  7
                treba se uključiti u Sporazum o EGP-u.

               (4)Direktiva (EU) 2015/849 Europskog parlamenta i Vijeća
                  8
                treba se uključiti u Sporazum o EGP-u.

               (5)Delegirana uredba Komisije (EU) 2016/1675
                  9
                treba se uključiti u Sporazum o EGP-u.

               (6)Prilog IX. Sporazumu o EGP-u trebalo bi stoga na odgovarajući način izmijeniti.

               (7)Stajalište Unije u Zajedničkom odboru EGP-a trebalo bi se stoga temeljiti na priloženim nacrtima odluka,

               DONIJELO JE OVU ODLUKU:

               Članak 1.

               Stajalište koje treba donijeti, u ime Unije, u Zajedničkom odboru EGP-a o predloženim izmjenama Priloga IX. (Financijske usluge) Sporazumu o EGP-u temelji se na nacrtima odluka Zajedničkog odbora EGP-a priloženima ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        Uredba (EU) 2015/847 Europskog parlamenta i Vijeća od 20. svibnja 2015. o informacijama koje su priložene prijenosu novčanih sredstava i o stavljanju izvan snage Uredbe (EZ) br. 1781/2006.

                     (2)

                        Direktiva (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ.

                     (3)

                        Delegirana uredba Komisije (EU) 2016/1675 оd 14. srpnja 2016. o dopuni Direktive (EU) 2015/849 Europskog parlamenta i Vijeća utvrđivanjem visokorizičnih trećih zemalja sa strateškim nedostacima.

                     (4)

                        SL L 305, 30.11.1994., str. 6.–8.

                     (5)

                        SL L 305, 30.11.1994., str. 6.

                     (6)

                        SL L 1, 3.1.1994., str. 3.

                     (7)

                        Uredba (EU) 2015/847 Europskog parlamenta i Vijeća od 20. svibnja 2015. o informacijama koje su priložene prijenosu novčanih sredstava i o stavljanju izvan snage Uredbe (EZ) br. 1781/2006, SL L 141, 5.6.2015., str. 1.–18.

                     (8)

                        Direktiva (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ, SL L 141, 5.6.2015., str. 73.

                     (9)

                        Delegirana uredba Komisije (EU) 2016/1675 od 14. srpnja 2016. o dopuni Direktive (EU) 2015/849 Europskog parlamenta i Vijeća utvrđivanjem visokorizičnih trećih zemalja sa strateškim nedostacima, SL L 254, 20.9.2016., str. 1.

    ---documentbreak---

               EUROPSKA KOMISIJA
            Bruxelles, 12.10.2018.
            COM(2018) 683 final
            PRILOG

            Prijedlogu odluke Vijeća
            o stajalištu koje treba donijeti, u ime Europske unije, u Zajedničkom odboru EGP-a o izmjeni Priloga IX. (Financijske usluge) Sporazumu o EGP-u(Uredba o prijenosu novčanih sredstava)

               PRILOG 1.

                  ODLUKA ZAJEDNIČKOG ODBORA EGP-a

                  br.

                  od

                  o izmjeni Priloga IX. (Financijske usluge) Sporazumu o EGP-u

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,

               budući da:

               (1)Uredba (EU) 2015/847 Europskog parlamenta i Vijeća od 20. svibnja 2015. o informacijama koje su priložene prijenosu novčanih sredstava i o stavljanju izvan snage Uredbe (EZ) br. 1781/2006
                  1
                treba se uključiti u Sporazum o EGP-u.

               (2)Uredbom (EU) 2015/847 stavlja se izvan snage Uredba (EZ) br. 1781/2006, koja je uključena u Sporazum o EGP-u i koja se stoga treba isključiti iz njega.

               (3)Prilog IX. Sporazumu o EGP-u trebalo bi stoga na odgovarajući način izmijeniti,

               DONIO JE OVU ODLUKU:

               Članak 1.

               Prilog IX. Sporazumu o EGP-u mijenja se kako slijedi:

               1.Tekst točke 23.ba (Direktiva Komisije 2006/70/EZ) zamjenjuje se sljedećim:

               „32015 R 0847: Uredba (EU) 2015/847 Europskog parlamenta i Vijeća od 20. svibnja 2015. o informacijama koje su priložene prijenosu novčanih sredstava i o stavljanju izvan snage Uredbe (EZ) br. 1781/2006 (SL L 141, 5.6.2015., str. 1.).

               Za potrebe ovog Sporazuma odredbe Uredbe sadržavaju sljedeću prilagodbu:

               Odstupajući od članaka 4. i 6., kad je riječ o prijenosu novčanih sredstava u švicarskim francima u Lihtenštajnu te iz Lihtenštajna i u njega u okviru njegove valutne unije sa Švicarskom, informacije koje se zahtijevaju na temelju članaka 4. i 6. prikupljaju se i stavljaju na raspolaganje u roku od tri radna dana nakon što to zatraži primateljev pružatelj usluga platnog prometa, ali ne treba ih se dostaviti odmah uz prijenos novčanih sredstava kako je predviđeno u člancima 4. i 6. Ovo odstupanje vrijedi u prijelaznom razdoblju koje istječe 31. prosinca 2022.”

               Članak 2.

               Vjerodostojni su tekstovi Uredbe (EU) 2015/847 na islandskom i norveškom jeziku koji se objavljuju u Dodatku o EGP-u Službenom listu Europske unije.

               Članak 3.

               Ova Odluka stupa na snagu […], pod uvjetom da su podnesene sve obavijesti iz članka 103. stavka 1. Sporazuma o EGP-u*, ili na dan stupanja na snagu Odluke Zajedničkog odbora EGP-a br. …/… od ...
                  2
                [o uključivanju Četvrte direktive o sprečavanju pranja novca (CELEX 32015L0849) u Sporazum o EGP-u], koji god je datum kasniji.

                  3Članak 4.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici
                     Zajedničkog odbora EGP-a

                     (1)

                        SL L …*
                        [Ustavni zahtjevi nisu navedeni.] [Ustavni su zahtjevi navedeni.]

    ---documentbreak--- NA ---documentbreak---

               EUROPSKA KOMISIJA
            Bruxelles, 12.10.2018.
            COM(2018) 683 final
            PRILOG

            Prijedlogu odluke Vijeća
            o stajalištu koje treba donijeti, u ime Europske unije, u Zajedničkom odboru EGP-a o izmjeni Priloga IX. (Financijske usluge) Sporazumu o EGP-u

               PRILOG 2.
               ODLUKA ZAJEDNIČKOG ODBORA EGP-a
                  br.
               od
               o izmjeni Priloga IX. (Financijske usluge) Sporazumu o EGP-u

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,

               budući da:

               (1)Direktiva (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ
                  1
                treba se uključiti u Sporazum o EGP-u.

               (2)Delegirana uredba Komisije (EU) 2016/1675 оd 14. srpnja 2016. o dopuni Direktive (EU) 2015/849 Europskog parlamenta i Vijeća utvrđivanjem visokorizičnih trećih zemalja sa strateškim nedostacima
                  2
                treba se uključiti u Sporazum o EGP-u.

               (3)Direktivom (EU) 2015/849 stavljaju se izvan snage Direktiva 2005/60/EZ Europskog Parlamenta i Vijeća
                  3
                i Direktiva Komisije 2006/70/EZ
                  4
               , koje su uključene u Sporazum o EGP-u i koje se stoga trebaju isključiti iz njega.

               (4)Prilog IX. Sporazumu o EGP-u trebalo bi stoga na odgovarajući način izmijeniti,

               DONIO JE OVU ODLUKU:

               Članak 1.

               Prilog IX. Sporazumu o EGP-u mijenja se kako slijedi:

               1.Tekst točke 23.b (Direktiva 2005/60/EZ Europskog parlamenta i Vijeća) zamjenjuje se sljedećim:

               „32015 L 0849: Direktiva (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ (SL L 141, 5.6.2015., str. 73.).

               Za potrebe ovog Sporazuma odredbe Direktive sadržavaju sljedeću prilagodbu:

               (a)
                     članak 3. stavak 4. točka (d) zamjenjuje se sljedećim:

               ‚prijevare koje se tiču financijskih interesa Unije, ako su barem teške, kako je definirano u nastavku:

               i.u pogledu rashoda, svako namjerno činjenje ili nečinjenje koje se odnosi na:

               —upotrebu ili prikazivanje lažnih, netočnih ili nepotpunih izjava ili dokumenata, čija je posljedica protupravno prisvajanje ili nepropisno zadržavanje sredstava iz općeg proračuna Europske unije ili proračuna kojima upravlja Europska unija, odnosno kojima se upravlja u ime Europske unije,

               —neotkrivanje informacija, čime se krši određena obveza, s istim učinkom,

               —zloupotrebu takvih sredstava za potrebe koje nisu one potrebe za koje su sredstva izvorno odobrena;

               ii.u pogledu prihoda kako su definirani u Odluci Vijeća od 29. rujna 2000. o sustavu vlastitih sredstava Europskih zajednica
                  5
               , svako namjerno činjenje ili nečinjenje koje se odnosi na:

               —upotrebu ili prikazivanje lažnih, netočnih ili nepotpunih izjava ili dokumenata, čija je posljedica nezakonito smanjenje sredstava općega proračuna Europske unije ili proračuna kojima upravlja Europska unija, odnosno kojima se upravlja u ime Europske unije,

               —neotkrivanje informacija, čime se krši određena obveza, s istim učinkom,

               —zloupotrebu zakonski dobivene koristi, s istim učinkom.

               Teškom prijevarom smatra se prijevara koja uključuje minimalni iznos koji se ne smije odrediti na svotu veću od 50 000 EUR.’”

               2.Tekst točke 23.ba (Direktiva Komisije 2006/70/EZ) zamjenjuje se sljedećim:

               „32016 R 1675: Delegirana uredba Komisije (EU) 2016/1675 od 14. srpnja 2016. o dopuni Direktive (EU) 2015/849 Europskog parlamenta i Vijeća utvrđivanjem visokorizičnih trećih zemalja sa strateškim nedostacima (SL L 254, 20.9.2016., str. 1.).”

               3.U točki 31.bc (Uredba (EU) br. 648/2012 Europskog parlamenta i Vijeća) dodaje se sljedeća alineja:

               „–32015 L 0849: Direktivom (EU) 2015/849 Europskog parlamenta i Vijeća od 20. svibnja 2015. (SL L 141, 5.6.2015., str. 73.).”

               Članak 2.

               Vjerodostojni su tekstovi Direktive (EU) 2015/849 i Delegirane uredbe (EU) 2016/1675 na islandskom i norveškom jeziku koji se objavljuju u Dodatku o EGP-u Službenom listu Europske unije.

               Članak 3.

               Ova Odluka stupa na snagu […], pod uvjetom da su podnesene sve obavijesti iz članka 103. stavka 1. Sporazuma o EGP-u*.

                  6Članak 4.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici
                     Zajedničkog odbora EGP-a

               Izjava država EFTA-e

               uz Odluku br. […] o uključivanju Direktive (EU) 2015/849 u Sporazum o EGP-u

               [za donošenje zajedno s Odlukom i za objavu u SL-u]

               Direktiva (EU) 2015/849 sadržava odredbe s upućivanjima na akte donesene na temelju glave V. UFEU-a. Podsjeća se da se uključivanjem akata s takvim odredbama u Sporazum o EGP-u ne dovodi u pitanje shvaćanje da zakonodavstvo EU-a doneseno na temelju glave V. UFEU-a nije obuhvaćeno područjem primjene Sporazuma o EGP-u.

               Zajednička izjava ugovornih stranaka

               uz Odluku br. […] o uključivanju Direktive (EU) 2015/849 u Sporazum o EGP-u

               [za donošenje zajedno s Odlukom i za objavu u SL-u]

               Ugovorne stranke dogovorile su se uvrstiti tešku prijevaru koja se tiče financijskih interesa Europske unije na popis predikatnih kaznenih djela povezanih s pranjem novca. Iz praktičnih je razloga Četvrta direktiva o sprečavanju pranja novca (Direktiva (EU) 2015/849) uključena bez uzajamnog sporazuma o odgovarajućoj zaštiti financijskih interesa država EFTA-e koje su članice EGP-a. Unatoč tome, načela uzajamnosti i ujednačenosti, kako su utvrđena u Sporazumu o EGP-u, posebice u četvrtoj uvodnoj izjavi i članku 1., i dalje su potpuno primjenjiva na uzajamnu zaštitu od kriminalnih aktivnosti koje utječu na financijske interese ugovornih stranaka u smislu [ove Odluke].

                     (1)

                        SL L 141, 5.6.2015., str. 73.

                     (2)

                        SL L 254, 20.9.2016., str. 1.

                     (3)

                        SL L 309, 25.11.2005., str. 15.

                     (4)

                        SL L 214, 4.8.2006., str. 29.

                     (5)

                        SL L 253, 7.10.2000., str. 42.

                     (6)
                  *
                        [Ustavni zahtjevi nisu navedeni.] [Ustavni su zahtjevi navedeni.]


               EUROPSKA KOMISIJA
            Bruxelles, 15.10.2018.
            COM(2018) 688 final
            2018/0361(NLE)
            Prijedlog
            ODLUKE VIJEĆA
            o financijskim doprinosima koje trebaju platiti države članice radi financiranja Europskog razvojnog fonda, uključujući gornju granicu za 2020., godišnji iznos za 2019., prvi obrok za 2019. i indikativna, neobvezujuća predviđanja za očekivane godišnje iznose doprinosa za godine 2021. i 2022.

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Prijedlogom su obuhvaćeni:

                  —
                        gornja granica godišnjeg iznosa doprinosa za 2020.,

                  —
                        godišnji iznos doprinosa za 2019.,

                  —
                        iznos prvog obroka doprinosa za 2019.

                  —
                        neobvezujuća predviđanja za očekivane godišnje iznose za godine 2021. i 2022.

                  U nastavku se navode pravila na temelju kojih se upravlja 11. Europskim razvojnim fondom (ERF) i ostalim još otvorenim ERF-ovima (8., 9. i 10. ERF):

                  — trenutačni Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (dalje u tekstu „Sporazum o partnerstvu AKP-EU”), kako je zadnje izmijenjen
                     1
                  ,

                  — Unutarnji sporazum između predstavnika vlada država članica Europske unije, koji su se sastali u okviru Vijeća, o financiranju pomoći Europske unije na temelju višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU, i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije
                     2
                   (dalje u tekstu „Unutarnji sporazum o 11. ERF-u”),

                  — Uredba Vijeća (EU) 2015/323 o financijskoj uredbi koja se primjenjuje na 11. europski razvojni fond
                     3
                   (dalje u tekstu „Financijska uredba o 11. ERF-u”).

                  U navedenim se dokumentima nalaze višegodišnje obveze država članica u pogledu financijske potpore riznici ERF-a. U Financijskoj uredbi o 11. ERF-u navodi se da su države članice obvezne redovito uplaćivati doprinose u riznicu ERF-a na temelju unaprijed određenih financijskih obveza. Redoviti doprinosi plaćaju se na temelju tehničkih odluka Vijeća u kojima je propisana provedba prethodno utvrđenih financijskih obveza.

                  Zbog toga neki naslovi u obrazloženju nisu primjenjivi na pozive za redovite doprinose kao što je ovaj.

               •Dosljednost s postojećim odredbama politike u određenom području

                  Vidjeti točku 1. Razlozi i ciljevi prijedloga.

               •Dosljednost u odnosu na druge politike Unije

                  Vidjeti točku 1. Razlozi i ciljevi prijedloga.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Na temelju članka 7. Unutarnjeg sporazuma
                     4
                   doprinosi država članica 11. ERF-u odobravaju se odlukom Vijeća donesenom kvalificiranom većinom.

                  U skladu s člankom 21. stavkom 7. Financijske uredbe o 11. ERF-u odvojeno se utvrđuju iznos kojim upravlja Komisija i iznos kojim upravlja Europska investicijska banka (EIB).

                  U skladu s člankom 52. Financijske uredbe o 11. ERF-u EIB je Komisiji poslao svoje ažurirane procjene obveza i plaćanja u okviru instrumenata kojima upravlja.

                  U skladu s člankom 22. stavkom 1. Financijske uredbe o 11. ERF-u u okviru poziva za doprinose prvo se iskorištavaju raspoloživi iznosi iz prethodnih ERF-ova, jedan za drugim. Stoga se pozivi za doprinose u ovom prijedlogu odnose na iznose na temelju 10. ERF-a koji su utvrđeni za EIB i iznose na temelju 11. ERF-a koji su utvrđeni za Europsku komisiju.

                  U skladu s člankom 21. stavkom 2. Financijske uredbe o 11. ERF-u Vijeće odlučuje o tom prijedlogu do 15. studenoga.

                  Člankom 23. stavkom 1. Financijske uredbe o 11. ERF-u predviđa se da će se od države članice koja ne plati obrok doprinosa u roku, zahtijevati plaćanje kamate na neplaćeni iznos; u istom je članku utvrđen i način plaćanja kamata.

               •Supsidijarnost (za neisključivu nadležnost)

                  Vidjeti točku 1. Razlozi i ciljevi prijedloga.

               •Proporcionalnost

                  Vidjeti točku 1. Razlozi i ciljevi prijedloga.

               •Odabir instrumenta

                  Vidjeti točku 1. Razlozi i ciljevi prijedloga.

               2018/0361 (NLE)

               Prijedlog

               ODLUKE VIJEĆA

               o financijskim doprinosima koje trebaju platiti države članice radi financiranja Europskog razvojnog fonda, uključujući gornju granicu za 2020., godišnji iznos za 2019., prvi obrok za 2019. i indikativna, neobvezujuća predviđanja za očekivane godišnje iznose doprinosa za godine 2021. i 2022.

               VIJEĆE EUROPSKE UNIJE,

               uzimajući u obzir Ugovor o Europskoj uniji i Ugovor o funkcioniranju Europske unije,

               uzimajući u obzir Unutarnji sporazum između predstavnika vlada država članica Europske unije, koji su se sastali u okviru Vijeća, o financiranju pomoći Europske unije na temelju višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU, i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije
                  5
                (dalje u tekstu „Unutarnji sporazum”), a posebno njegov članak 7. stavak 2.,

               uzimajući u obzir Uredbu Vijeća (EU) 2015/323 od 2. ožujka 2015. o financijskoj uredbi koja se primjenjuje na 11. europski razvojni fond
                  6
               , a posebno njezin članak 21. stavak 2.,

               uzimajući u obzir prijedlog Europske komisije,

               budući da:

               (1)U skladu s postupkom utvrđenim u članku 21. stavku 2. Uredbe (EU) 2015/323 Komisija do 15. listopada 2018. predstavlja prijedlog kojim se utvrđuju (a) gornja granica godišnjeg iznosa doprinosa za 2020., (b) godišnji iznos doprinosa za 2019., (c) iznos prvog obroka doprinosa za 2019. i (d) indikativna, neobvezujuća predviđanja za očekivane godišnje iznose doprinosa za godine 2021.–2022.

               (2)U skladu s člankom 52. Uredbe Vijeća (EU) 2015/323 Europska investicijska banka Komisiji je poslala svoje ažurirane procjene obveza i plaćanja u okviru instrumenata kojima upravlja.

               (3)U članku 22. stavku 1. Uredbe Vijeća (EU) 2015/323 predviđeno je da se u okviru poziva na doprinose prvo iskorištavaju iznosi osigurani u prethodnim ERF-ovima. Stoga bi trebalo uputiti poziv za sredstva u okviru 10. ERF-a za EIB i 11. ERF-a za Komisiju.

               (4)Odlukom Vijeća (EU) 2017/2171
                  7
                utvrđena je gornja granica za godišnji iznos doprinosa država članica ERF-u za 2019. na 4 600 000 000 EUR za Komisiju, odnosno na 300 000 000 EUR za EIB.

               DONIJELO JE OVU ODLUKU:

               Članak 1.

               Gornja granica za godišnji iznos doprinosa država članica ERF-u za 2020. utvrđena je na 4 900 000 000 EUR. Od tog je iznosa 4 600 000 000 EUR namijenjeno Komisiji, a 300 000 000 EUR Europskoj investicijskoj banci.

               Članak 2.

               Godišnji iznos doprinosa država članica ERF-u za 2019. utvrđen je na 4 700 000 000 EUR. Od tog je iznosa 4 400 000 000 EUR namijenjeno Komisiji, a 300 000 000 EUR Europskoj investicijskoj banci.

               Članak 3.

               Pojedinačni doprinosi za Europski razvojni fond koje Europskoj komisiji i Europskoj investicijskoj banci trebaju platiti države članice kao prvi obrok za 2019. navedeni su u tablici u Prilogu ovoj Odluci.

               Članak 4.

               Indikativna, neobvezujuća predviđanja za očekivani godišnji iznos doprinosa za 2021. utvrđuju se na 4 000 000 000 EUR za Komisiju, odnosno na 300 000 000 EUR za EIB, a za 2022. na 3 500 000 000 EUR za Komisiju i 400 000 000 za EIB.

               Članak 5.

               Ova Odluka stupa na snagu na dan donošenja.

               Ova je Odluka upućena državama članicama.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 317, 15.12.2000., str. 3.

                     (2)

                        SL L 210, 6.8.2013., str. 1.

                     (3)

                        SL L 58, 3.3.2015., str. 17.–38.

                     (4)

                        Unutarnji sporazum između predstavnika vlada država članica Europske unije, koji su se sastali u okviru Vijeća, o financiranju pomoći Europske unije na temelju višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU, i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije.

                     (5)

                        SL L 210, 6.8.2013., str. 1.

                     (6)

                        SL L 58, 3.3.2015., str. 17.

                     (7)

                        Odluka Vijeća (EU) 2017/2171 od 20. studenoga 2017. o financijskim doprinosima koje trebaju platiti države članice radi financiranja Europskog razvojnog fonda, uključujući gornju granicu za 2019., godišnji iznos za 2018., prvi obrok za 2018. i indikativna, neobvezujuća predviđanja za očekivane godišnje iznose doprinosa za godine 2020. i 2021. (SL L 306, 22.11.2017., str. 21.).

    ---documentbreak---

               EUROPSKA KOMISIJA
            Bruxelles, 15.10.2018.
            COM(2018) 688 final
            PRILOG
            Prijedlogu
            ODLUKE VIJEĆA
            o financijskim doprinosima koje trebaju platiti države članice radi financiranja Europskog razvojnog fonda, uključujući gornju granicu za 2020., godišnji iznos za 2019., prvi obrok za 2019. i indikativna, neobvezujuća predviđanja za očekivane godišnje iznose doprinosa za godine 2021. i 2022.

               PRILOG

                        DRŽAVE ČLANICE

                        Ključni postotak za 10. ERF

                        Ključni postotak za 11. ERF

                        1. obrok za 2019. (EUR)

                        Ukupno

                        Komisija

                        EIB

                        11. ERF

                        10. ERF

                        BELGIJA

                        3,53

                        3,24927

                        64 985 400,00

                        3 530 000,00

                        68 515 400,00

                        BUGARSKA

                        0,14

                        0,21853

                        4 370 600,00

                        140 000,00

                        4 510 600,00

                        ČEŠKA

                        0,51

                        0,79745

                        15 949 000,00

                        510 000,00

                        16 459 000,00

                        DANSKA

                        2,00

                        1,98045

                        39 609 000,00

                        2 000 000,00

                        41 609 000,00

                        NJEMAČKA

                        20,50

                        20,57980

                        411 596 000,00

                        20 500 000,00

                        432 096 000,00

                        ESTONIJA

                        0,05

                        0,08635

                        1 727 000,00

                        50 000,00

                        1 777 000,00

                        IRSKA

                        0,91

                        0,94006

                        18 801 200,00

                        910 000,00

                        19 711 200,00

                        GRČKA

                        1,47

                        1,50735

                        30 147 000,00

                        1 470 000,00

                        31 617 000,00

                        ŠPANJOLSKA

                        7,85

                        7,93248

                        158 649 600,00

                        7 850 000,00

                        166 499 600,00

                        FRANCUSKA

                        19,55

                        17,81269

                        356 253 800,00

                        19 550 000,00

                        375 803 800,00

                        HRVATSKA

                        0,00

                        0,22518

                        4 503 600,00

                        0,00

                        4 503 600,00

                        ITALIJA

                        12,86

                        12,53009

                        250 601 800,00

                        12 860 000,00

                        263 461 800,00

                        CIPAR

                        0,09

                        0,11162

                        2 232 400,00

                        90 000,00

                        2 322 400,00

                        LATVIJA

                        0,07

                        0,11612

                        2 322 400,00

                        70 000,00

                        2 392 400,00

                        LITVA

                        0,12

                        0,18077

                        3 615 400,00

                        120 000,00

                        3 735 400,00

                        LUKSEMBURG

                        0,27

                        0,25509

                        5 101 800,00

                        270 000,00

                        5 371 800,00

                        MAĐARSKA

                        0,55

                        0,61456

                        12 291 200,00

                        550 000,00

                        12 841 200,00

                        MALTA

                        0,03

                        0,03801

                        760 200,00

                        30 000,00

                        790 200,00

                        NIZOZEMSKA

                        4,85

                        4,77678

                        95 535 600,00

                        4 850 000,00

                        100 385 600,00

                        AUSTRIJA

                        2,41

                        2,39757

                        47 951 400,00

                        2 410 000,00

                        50 361 400,00

                        POLJSKA

                        1,30

                        2,00734

                        40 146 800,00

                        1 300 000,00

                        41 446 800,00

                        PORTUGAL

                        1,15

                        1,19679

                        23 935 800,00

                        1 150 000,00

                        25 085 800,00

                        RUMUNJSKA

                        0,37

                        0,71815

                        14 363 000,00

                        370 000,00

                        14 733 000,00

                        SLOVENIJA

                        0,18

                        0,22452

                        4 490 400,00

                        180 000,00

                        4 670 400,00

                        SLOVAČKA

                        0,21

                        0,37616

                        7 523 200,00

                        210 000,00

                        7 733 200,00

                        FINSKA

                        1,47

                        1,50909

                        30 181 800,00

                        1 470 000,00

                        31 651 800,00

                        ŠVEDSKA

                        2,74

                        2,93911

                        58 782 200,00

                        2 740 000,00

                        61 522 200,00

                        UJEDINJENA KRALJEVINA

                        14,82

                        14,67862

                        293 572 400,00

                        14 820 000,00

                        308 392 400,00

                        UKUPNO EU-28

                        100,00

                        100,00

                        2 000 000 000,00

                        100 000 000,00

                        2 100 000 000,00